આ સેન્સરી યુનિટની સ્થાપના માટે ઓએનજીસી અમદાવાદે નાણાકીય સહાય આપી છે. આ ઉપરાંત સેન્સરી યુનિટ માટે આવશ્યક વિવિધ ઉપકરણો જેમકે મલ્ટી-સેન્સરી એનવાયર્નમેન્ટ્‌સ, સેન્સરી રિસોર્સિસ, સોફ્ટપ્લે, સેન્સરી ઇન્ટિગ્રેશન, સીટીંગ એન્ડ પોઝિશનિંગ, ડેવલપમેન્ટ રિસોર્સિસ કામિંગ એન્ડ રિલેક્સિંગ તથા સેન્સર ટોઇઝ વગેરે વિદેશોમાંથી મંગાવવામાં આવ્યાં છે. સેન્સરી યુનિટમાં વિશેષ જરૂરિયાત ધરાવતા બાળકો સહિતના લાભાર્થીઓ સેન્સર ટચ, સાઇટ, હિયરિંગ, સ્મેલ અને ટેસ્ટ તથા વેસ્ટિબ્યુલર અને પ્રોપરિસેપ્ટિલ સિમ્યુલેશન દ્વારા હળવાશ અનુભવશે તથા આસપાસના માહોલને સમજીને આનંદ માણી શકશે.